CELEX: 32007D0698
Language: hr
Date: 2007-10-29 00:00:00
Title: 2007/698/EZ: Odluka Komisije od 29. listopada 2007. o izmjeni Odluke 2007/116/EZ u odnosu na uvođenje dodatnih rezerviranih brojeva koji počinju sa „116” (priopćena pod brojem dokumenta C(2007) 5139)  Tekst značajan za EGP

13/Sv. 047
            
            
               HR
            
            
               Službeni list Europske unije
            
            
               219
            
         32007D0698
   
               L 284/31
            
            
               SLUŽBENI LIST EUROPSKE UNIJE
            
            
               29.10.2007.
            
         
      ODLUKA KOMISIJE
   
   od 29. listopada 2007.
   o izmjeni Odluke 2007/116/EZ u odnosu na uvođenje dodatnih rezerviranih brojeva koji počinju sa „116”
   (priopćena pod brojem dokumenta C(2007) 5139)
   (Tekst značajan za EGP)
   (2007/698/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2002/21/EZ Europskog parlamenta i Vijeća od 7. ožujka 2002. o zajedničkom regulatornom okviru za elektroničke komunikacijske mreže i usluge (Okvirna direktiva) (1), a posebno njezin članak 10. stavak 4.,
   budući da:
   
               (1)
            
            
               Odluka Komisije 2007/116/EZ o rezerviranju nacionalnog numeracijskog raspona koji počinje brojem „116” za usklađene brojeve za usklađene usluge od društvenog značaja (2) rezervira nacionalni numeracijski raspon koji počinje brojem „116” za usklađene brojeve za usklađene usluge od društvenog značaja. Prilog toj Odluci donosi popis posebnih brojeva iz ovog opsega i usluge za koje je svaki od tih brojeva rezerviran. Taj se popis može prilagoditi u skladu s postupkom iz članka 22. stavka 3. Direktive 2002/21/EZ.
            
         
               (2)
            
            
               Potrebno je ažurirati opis usluge povezan s brojem 116 000. Osim toga, dvije usluge, točnije telefon za pomoć djeci i telefon za emocionalnu potporu, određene su kao društveno korisne usluge koje imaju pravo na usklađene brojeve. Iz tih je razloga potrebno ažurirati Odluku 2007/116/EZ i uvesti dodatne rezervirane brojeve.
            
         
               (3)
            
            
               Odluku 2007/116/EZ stoga je potrebno izmijeniti.
            
         
               (4)
            
            
               Mjere predviđene ovom Odlukom u skladu su s mišljenjem Odbora za komunikacije,
            
         DONIJELA JE OVU ODLUKU:
   Članak 1.
   Prilog Odluci 2007/116/EZ zamjenjuje se Prilogom ovoj Odluci.
   Članak 2.
   Države članice poduzimaju sve potrebne mjere kako bi osigurale da od 29. veljače 2008. nadležna državna regulatorna tijela dodijele spomenute brojeve koji su na temelju ove Odluke dodani na popis.
   Članak 3.
   Ova je Odluka upućena državama članicama.
   
      Sastavljeno u Bruxellesu 29. listopada 2007.
      
         
            Za Komisiju
         
         Viviane REDING
         
         
            Članica Komisije
         
      
   
   
      (1)  SL L 108, 24.4.2002., str. 33. Direktiva kako je izmijenjena Uredbom (EZ) br. 717/2007 Europskog parlamenta i Vijeća (SL L 171, 29.6.2007., str. 32.).
   
      (2)  SL L 49, 17.2.2007., str. 30.
   PRILOG
   
      Popis brojeva rezerviranih za usklađene društveno korisne usluge
   
   
               Broj
            
            
               Usluga za koju je broj rezerviran
            
            
               Posebni uvjeti vezani uz pravo korištenja broja
            
         
               116000
            
            
               
                            
                        
                        
                           
                              Naziv usluge:
                           Dežurni telefon za nestalu djecu
                        
                     
                            
                        
                        
                           
                              Opis:
                           
                           Ova usluga (a) zaprima pozive kojima se prijavljuje nestanak djece i prosljeđuje ih policiji; (b) savjetuje i pruža potporu osobama odgovornima za nestalo dijete; (c) pomaže pri istrazi.
                        
                     
            
               Usluga je neprekidno dostupna (24 sata na dan, 7 dana u tjednu, na cijelom državnom teritoriju).
            
         
               116111
            
            
               
                            
                        
                        
                           
                              Naziv usluge:
                           
                           Telefon za pomoć djeci
                        
                     
                            
                        
                        
                           
                              Opis:
                           
                           Usluga pomaže djeci kojoj treba skrb i zaštita i povezuje ih sa službama i resursima; djeci daje mogućnost da izraze svoje zabrinutosti, razgovaraju o problemima koji ih direktno pogađaju i kontaktiraju nekoga u nuždi.
                        
                     
            
               Ako usluga nije neprekidno dostupna (24 sata na dan, 7 dana u tjednu, na cijelom državnom teritoriju), pružatelj usluge mora osigurati da informacija o dostupnosti bude javno raspoloživa u lako pristupačnom formatu i da u vremenu kada usluga nije dostupna pozivatelji budu obaviješteni kada će ona biti opet dostupna.
            
         
               116123
            
            
               
                            
                        
                        
                           
                              Naziv usluge:
                           
                           Telefon za emocionalnu potporu
                        
                     
                            
                        
                        
                           
                              Opis:
                           
                           Usluga osigurava pozivateljima istinski ljudski odnos na temelju slušanja bez osuđivanja. Ona nudi emocionalnu potporu pozivateljima koji su usamljeni, u psihološkoj krizi ili pomišljaju na samoubojstvo.
                        
                     
            
               Ako usluga nije neprekidno dostupna (24 sata na dan, 7 dana u tjednu, na cijelom državnom teritoriju), pružatelj usluge mora osigurati da informacija o dostupnosti bude javno raspoloživa u lako pristupačnom formatu i da u vremenu kada usluga nije dostupna pozivatelji budu obaviješteni kada će ona biti opet dostupna.